Chinebral de Gamueta

O Chinebral de Gamueta ye una montanya pirenenca que se troba situata en a val d'Ansó, en os Pireneus d'Aragón, a 2.329 metros d'altaria sobre o livel d'a mar.

Tamién se situgan en o mesmo circo as siguients tucas: Foya de Gamueta (2.308 m), Foya de Gamueta Sud (2.296 m), Gorreta d'os Gabachos Norte (2.270 m), Gorreta d'os Gavachos (2.272 m, tuca que a vegatas tanto ansotanos como roncaleses entivocan con o Chinebral de Gamueta por estar prou amanatas l'una de l'atra), Mallo Gorreta (2.266 m), Anzotiello (2.214 m) y Mallo Paco Gamueta (1.994 m).

Toponimia
O toponimo Gamueta podría derivar d'o basco gamo u ganbo y iste a la vegada de l'occitán biarnés camou con o significau de "campo amanau a una fuent u vía d'augua". Se troban atros toponimos relacionaus con iste por o Pireneu, como camón en Ansó y a val d'Echo, cambón en Aragüés de lo Puerto y Lascun u cambot en Leres, Issòr, Hiars, Borza y Sarraltzune (barrio bascofono
de Lana en Varetons). En Larra, lugar d'Isaba, se troba o toponimo Camalonga, relacionau con o toponimo aragonés Camón Luengo, en a muga entre Ansó y Echo. "Las relaciones históricas entre los valles de Ansó (Aragón) y Roncal (Navarra) y su reflejo en la lengua y en la toponimia. Juan Karlos Lopez-Mugartza Iriarte, Universidad Pública de Navarra

 Puntos de salita 
 Linza (3 horas).
 Barranco de Gamueta (3 h. y 3 min).

Referencias

 Vinclos externos 
  Información de Chinebral de Gamueta en "Mendikat"

Categoría:Montanyas d'as sierras interiors pirenencas
Categoría:Montanyas d'o Prepireneu aragonés
Categoría:Montanyas d'a provincia de Uesca
Categoría:Montanyas d'o Parque Natural d'as Vals Occidentals
Categoría:Montanyas d'Ansó
Categoría:Montanyas d'a Chacetania